EELNÕU
NARVA  LINNAVOLIKOGU
MÄÄRUS
Narva                                                                               	____.05.2022. a nr______
Narva Linnavolikogu 26.03.2015 määruse nr 6
„Pedagoogide töötasustamise kord“ muutmine

Määrus kehtestatakse kohaliku omavalitsuse korralduse seaduse § 6 lõike 2 alusel
[bookmark: para1]§ 1.  Määruse muutmine
[bookmark: para1lg1]Narva Linnavolikogu 26.03.2015 määruse nr 6 „Pedagoogide töötasustamise kord“ § 4 lõige 5 muudetakse ja sõnastatakse järgmises redaktsioonis:
 „(5) Koolieelse lasteasutuse tugispetsialistile (logopeedile, eripedagoogile, defektoloogile ja lasteaiapsühholoogile) kehtestatakse kuutöötasu alammäär 1 271 eurot. Koolieelse lasteasutuse magistrikraadiga või sellega võrdsustatud tasemega tugispetsialistile (logopeedile, eripedagoogile, defektoloogile ja lasteaiapsühholoogile) kehtestatakse kuutöötasu alammäär 1 412 eurot“.

[bookmark: para2]§ 2.  Rakendussätted
(1) [bookmark: para2lg1]Määrus jõustub seadusega sätestatud korras.
(2) Määrust rakendatakse alates 01.06.2022. a.




Vladimir Žavoronkov
Linnavolikogu esimees

Eelnõu


	NARVA LINNAVALITSUSE
PROTOKOLLILINE OTSUS

	Narva
	_____._____. 2022. a nr ______

	Määruse eelnõu esitamine
	 

	

	Narva Linnavalitsus

	o t s u s t a b:



1. [bookmark: OLE_LINK1]Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 26.03.2015. a määruse nr 6 „Pedagoogide töötasustamise kord“ muutmine” eelnõu. 

2. Volitada Narva Linnavalitsuse Kultuuriosakonna juhataja asetäitjat Larissa Degelit antud küsimus ette kandma Narva Linnavolikogus.
 




	Katri Raik
	Linnapea	Sergei Solodov                                                                                                  
		Linnasekretäri asendaja                                                                                          
                                                                           



Narva Linnavalitsus
Peetri 5
20308 NARVA			02.05.2022. a nr 3.1-19/6
Õ I E N D
Määrus kehtestatakse kohaliku omavalitsuse korralduse seaduse § 6 lõike 2 alusel
Määruse eelnõuga muudetakse Narva Linnavolikogu 26.03.2015 määrust nr 6 „Pedagoogide töötasustamise kord“, millega on kehtestatud muu hulgas ka koolieelsetes lasteasutustes töötavate tugispetsialistide töötasude alammäärad. 27.01.2022. a määrusega nr 2 muudeti pedagoogide töötasustamise korda, tõstes koolieelsete lasteasutuste pedagoogide kuutöötasu alammäära kuni 1 271 euroni (senine alammäär – 1 185 eurot) ja magistrikraadi omandanud pedagoogide alammäära kuni 1 412 euroni (senine alammäär – 1 315 eurot).

[bookmark: _GoBack]Haridus- ja Teadusministeerium viitas 7.04.2022 kirjas nr 8-5/22/1262-2 (vastus Narva logopeedide metoodilise ühingu pöördumisele), et Narva koolide tugispetsialistide töötasude alammäärad on võrdsustatud õpetajate töötasu alamääraga, kuid lasteaia tugispetsialistide töötasud ei ole võrdsustatud lasteaia õpetaja töötasu alammääraga. Ministeerium leidis, et ühe kohaliku omavalitsuse piires lasteaia tugispetsialistide ja kooli tugispetsialistide ebavõrdne kohtlemine töötasu alammäära kehtestamisel ei ole õigustatud.

Muudatuse kohaselt suurendatakse alates 01. juunist 2022. a Narva lasteaedade tugispetsialistide (logopeed, eripedagoog, defektoloog ja psühholoog) kuutöötasu alammäära kuni 1 271 euroni ja magistrikraadiga või sellega võrdsustatud tasemega lasteaiaõpetajate kuutöötasu alammäära kuni 1 412 euroni (määruse § 1).

Narva lasteaedades on praegu kokku 28,175 tugispetsialisti töökohta. Lasteaedade tugispetsialistide kuutöötasu alammäära suurendamine nõuab Narva linna kulueelarves ca 73 000 eurot aastas rohkem võrreldes eelmise aasta eelarvega. Narva linna 2022. aasta kulueelarve suureneb ca 40 000 euro võrra. Nimetatud kulu ei ole Narva linna 2022. aasta eelarves planeeritud.

Lugupidamisega





Larissa Degel
juhataja asetäitja
juhataja ülesannetes

Vladislav Iljin  359 9217
Peetri plats 1	Telefon  359 9120, 359 9122, 359 9124                                           	e-post: kultuur@narva.ee
20308 NARVA	Faks  359 9199                                                                                     	Registrikood 75024260
vladislav.iljin@narva.ee 

